Printr-o operatiune de relatii publice, liderul partidului Liviu Dragnea a reusit sa se prezinte ca fiind marele castigator al scrutinului, desi, in campania electorala, social-democratii au evitat sa nominalizeze o persoana pentru functia de prim-ministru.Campania PSD a fost una depersonalizata, in care s-a vorbit mult doar despre programul de guvernare.Dupa data de 11 decembrie, cand campania s-a incheiat, Liviu Dragnea a rechizitionat victoria partidului si a folosit-o in interes personal.Guvernul votat de majoritatea PSD-ALDE este unul legat prin toate firele de Liviu Dragnea, un politician condamnat la doi ani de inchisoare cu suspendare pentru fapte de coruptie in Dosarul Referendumului 2012.In cele sase saptamani de cand a preluat puterea, Liviu Dragnea a facut un numar mare de greseli, punand partidul in pozitia incomoda din anii '90 cand a fost perceput pe plan international ca o organizatie toxica pentru tanara democratie romaneasca.Dar evenimentele de acum au fost mult mai rapide, iar ruptura dintre PSD si clasa de mijloc a fost brutala.Obsesia pentru ordonantele pe Justitie al caror autor este Florin Iordache, actualul ministru al Justitiei, a insemnat transmiterea catre societate a mesajului ca PSD are o agenda ascunsa, aceea de a scoate coruptii din inchisori si de a anula legislatia anticoruptie.Sunt mari diferente fata de perioada 1990 - 2000, dominata politic de Ion Iliescu si partidul sau. Astazi, reactia hotarata a presedintelui Klaus Iohannis a reusit sa amane atacul politic asupra celor care au cercetat si trimis in judecata politicieni.De asemenea, reactia societatii civile l-a surprins pe Liviu Dragnea. Mitingul de duminica, 22 ianuarie, succesul lui la care, de partea cealalta, adaugati campania de denigrare a protestatarilor dusa pe posturile de televiziune Antena 3 si RTV cred ca nu au facut decat sa arunce PSD in degringolada.In opinia mea, puterea lui Liviu Dragnea incepe sa apuna, fiind amenintat de un dosar de abuz in serviciu care e pe rolul instantelor. Presedintele PSD trebuie sa se prezinte in fata judecatorilor in data de 31 ianuarie. Ar semna el ordonantele pe Justitie, dar nu poate s-o faca pentru ca nu e prim-ministru.Pe de alta parte, Sorin Grindeanu si Florin Iordache stiu foarte bine ca adoptarea unei astfel de ordonante dupa ce presedintele Klaus Iohannis a declansat procedurile de consultare populara pe aceasta tema reprezinta o fapta ce poate fi asimilata infractiunii de favorizare infractorului.De altfel, organizatia neguvernamentala Initiativa Romania a depus la DNA o plangere penala impotriva celor doi.Daca Florin Iordache, ministrul Justitiei, poate amana urmarirea penala pentru ca are calitatea de deputat, iar majoritatea parlamentara ar putea respinge o eventuala cerere depusa de DNA, Sorin Grindeanu nu are acest zid de aparare, nefiind parlamentar.Oricat i-ar lipsi instinctul de conservare lui Liviu Dragnea, in acest moment e greu de crezut ca va apela din nou la o decizie radicala pentru ca se va intoarce impotriva sa. Daca merge pe adoptarea ordonantei gratierii si amnistiei cu orice pret, iar prim-ministrul accepta sa se sacrifice, atunci toata furia populara provocata de eliberarea detinutilor din inchisori va fi decontata de Liviu Dragnea personal, dar si de PSD.In acel moment, cred ca va incepe un proces care va duce la demisia actualului presedinte si o incercare disperata de a salva partidul. Nu trebuie uitat ca atat Victor Ponta, cat si Gabriela Firea abia asteapta sa ii ia locul. La asta trebuie adaugate eventuale noi probleme cu legea pe care le-ar putea avea seful PSD.Pe de alta parte, o ingropare a ordonantei sau un transfer al ei catre Parlament ar fi percepute tot ca o infrangere, mai ales ca Parlamentul nu va putea adopta o lege care va fi impotriva rezultatului referendumului declansat de presedinte, in cazul in care acesta e validat.Liviu Dragnea si PSD nu au aliati nici in Uniunea Europeana, social-democratii fiind priviti cu suspiciune din cauza crizelor politice repetate pe care le-au declansat in Romania, incepand cu 2012.Singura solutie inteligenta care i-a ramas actualului lider al PSD ar fi o negociere cu presedintele Klaus Iohannis pentru a gasi o formula de compromis - renuntarea la referendum din partea presedintelui si punerea pe ordinea de zi a unei legi a gratierii si amnistiei mult schimbata care sa nu dezincrimineze abuzul in serviciu si care sa nu aduca beneficii celor cercetati, acuzati si condamnati pentru fapte de coruptie.Dar de ce ar face Klaus Iohannis o astfel de intelegere cu Liviu Dragnea, acum cand are toti asii institutionali de partea sa si, in plus, are si sustinerea populara?Pentru a-l indupleca pe Iohannis, cred ca Liviu Dragnea ar trebui sa-i ofere demisia guvernului actual si crearea unei echipe executive care sa nu mai fie dependenta de presedintele PSD, un buget echilibrat cu garantarea unui procent de 2% pentru sistemul de aparare si un deficit de maximum trei procente, continuarea luptei impotriva coruptiei si, macar, schimbarea lui Tariceanu din functia de presedinte al Senatului.Este un pret imens, dar garanteaza ramanerea PSD la guvernare si o sansa ca partidul sa aiba un candidat legitim pentru alegerile prezidentiale.Daca Liviu Dragnea nu opreste referendumul, va pierde oricum tot, inclusiv posibilitatea de a se mai discuta vreodata in Romania despre amnistie si gratiere. In plus, compromite orice sansa pentru PSD de a avea un candidat cu sanse pentru 2019.Klaus Iohannis este primul presedinte antiPSD care are toate institutiile de partea sa, plus un capital electoral impresionant. La asta se adauga un plan bun, executat cu precizie. Cu ordonante sau fara, cred ca este putin probabil ca Liviu Dragnea sa supravietuiasca politic anului 2017.